Forskere fra Norsk institutt for naturforskning (NINA) skal sammen med kolleger fra SINTEF, NTNU og universiteter i Danmark og Tsjekkia følge 100 laksesmolt og 50 støinger i elva Orkla i Sør-Trøndelag for se hvilke svømmeruter de tar. Resultatene skal brukes for å gjøre det lettere for fisken å komme trygt forbi kraftverket.
Forskerne skal følge 100 laksesmolt og 50 støinger i elven Orkla i Sør-Trøndelag for se hvilke svømmeruter de tar. Fotomontasje Basert på bilde av Bjørsetdammen, Norge i bilder
I Orkla er det problem med smolt som havner i turbinene og støinger som havner feil og presses mot grinden til inntaket av kraftverket, i stedet for at de velger fiskekanalen nedover elva.
Seniorforsker Torbjørn Forseth i NINA leder forskningsprosjektet i Orkla. Foto: Anne Olga Syverhuset / NINA
50 støinger og 100 smolt blir nå merket, men for å kunne gjør det, må fisken fanges. – Lokale sportsfiskere har gjort en veldig viktig jobb med å fiske inn støingene, sier Forseth. De 100 smoltene skal fanges og merkes i månedsskiftet april/mai.
50 støinger og 100 smolt skal merkes, slik at forskerne skal følge hvilke sømmeruter de tar. Foto: Eivind Torgersen / NINA
For å kunne følge fiskens vandringer har forskerne satt opp lyttebøyer i elva. – Ved å bruke lyttebøyer kan vi spore nøyaktig hvor hver enkelt fisk svømmer og hvilken rute den velger forbi kraftverket, sier Forseth.
I tillegg til å følge fisken, skal forskerne kartlegge hvordan vannet i elva renner og lage en datamodell av strømningsmønsteret.
- Da kan vi undersøke hvordan fiskene reagerer på lyset – skvetter de unna, eller bryr de seg ikke om det. Og er det forskjell på hvordan smolt og støinger reagerer, sier Forseth.
Både sporingen av fisk og forsøkene med LED-lys skal brukes som grunnlag for å kunne gi forskningsbaserte råd til TrønderEnergi om tiltak i elva.
Trønderenergi har finansiert LED-lysene og bidrar i finansieringen av forskningsprosjektet i Orkla
Om SafePass:
Undersøkelsene i Orkla inngår i forskningsprosjektet SafePass som er det største forskningsinnsatsen på vandringsløsninger noen sinne i Norge. Resultatene skal kunne brukes til å finne løsninger i Orkla og andre vassdrag i Norge og andre steder
SafePass finansieres av Norges Forskningsråd, kraftbransjen (blant annet TrønderEnergi), forvaltningen og de involverte forskningsinstitusjonene i fellesskap
Om CEDREN:
SafePass er et forskningsprosjekt i forskningssenteret CEDREN
CEDREN (Centre for Environmental Design of Renewable Energy) forsker på løsninger for at produksjon av fornybar energi kan spille på lag med naturen
NINA, SINTEF og NTNU er hovedforskningspartnere i CEDREN
CEDREN finansieres av Norges Forskningsråd, kraftbransjen, forvaltningen og de involverte forskningsinstituttene og universitetene i fellesskap